Јадранка Клисарова

Јадранка Клисарова — македонска писателка на книжевност за деца и млади и на книжевност за возрасни, раскажувач, романописец, поетеса и автор на учебници за одделенска настава.

 Биографија 
Јадранка Клисарова (родена Стамкова) е родена на 23 септември 1961 година во Гевгелија. Основно училиште завршила во Стојаково. Средно училиште и Педагошка академија во Штип, а Педагошки факултет во Скопје. Живее и твори во Скопје. По професија, таа е професор по одделенска настава, долги години вработена во ООУ „Блаже Конески“ како професор по одделенска настава.   

Користејќи го богатото искуство во наставата, автор е и соавтор на повеќе образовни книги за деца и учебници и материјали за наставници од прво до петто одделение, од кои се издвојува учебникот „Македонски јазик со елементи на национална култура“ за ученици во основното училиште, за паралелки со настава на српски јазик. 

 Творештво 

Нејзини досегашни дела се:  
 „Јато“ роман за возрасни (2004)
 „Ѕвездено јато“ збирка раскази за деца (2009)
 „Новогодишен подарок“ сликовница за деца(2009)
 „Ѕвезда во ноќта“ сликовница за деца(2009)
 „Амајлија“ роман за возрасни (2012)
 „Децата од моето училиште“ збирка раскази за деца (2015)(која е и дел од лектирната литература во основното образование)
 „Безбеден детски свет“ збирка раскази за деца за деца (2017)
 „Традицијата низ перото на баба“ детски илустриран роман (2018)
 „Песни за секое дете“ стихозбирка (2019)Јадранка Клисарова, Децата од моето училиште, Скопје ,Тримакс, 2019
 Награди и признанија 

За својата долгогодишна работа како просветен работник и автор има добиено бројни награди и признанија:
 Признание за „Просветен работник на годината“ 2011 година на град Скопје
 Плакета и Признание за „Просветен работник на 2011 година за основното образование на Р. Македонија“
Златна плакета од Националниот Совет на Македонците во Р. Србија“ за посебно залагање и унапредување на македонскиот јазик во Р. Србија.
 Награда „13 Ноември на град Скопје за 2017 година, од областа на образованието и воспитанието“
 Титула- Најдобар наставник на поранешна Југославија (2019)- од Асоцијацијата на најдобри наставници на Екс ЈУ.

 Пофалница за посебни успеси во образованието од општина Аеродром (2019)

 Наводи 

Категорија:Луѓе од Гевгелија
Категорија:Македонски писатели за деца